ยูนิเซฟหนุนโลกดิจิทัลที่ปลอดภัยกับเด็ก
นายโธมัส ดาวิน ผู้แทนองค์การยูนิเซฟ ประเทศไทย เปิดเผยว่า ยูนิเซฟได้สำรวจความคิดเห็นของเด็กและเยาวชนอายุ 15-19 ปี จำนวน 1,500 คน ในไทยผ่านเครือข่ายยูรีพอร์ต พบว่าเด็กและเยาวชน 2 ใน 3 ระบุว่าเรียนรู้การใช้อินเตอร์เน็ตด้วยตนเองหรือไม่ ก็เรียนรู้จากเพื่อนหรือพี่น้อง มีเพียงร้อยละ 7 ของเยาวชนที่ระบุว่าเรียนรู้จากผู้ปกครอง นอกจากนี้รายงานสภาวะเด็กโลก 2560: เด็กในโลกดิจิทัล ซึ่งเป็นรายงานฉบับใหม่ของยูนิเซฟ ชี้ให้เห็นว่าแม้มีเด็กจำนวนมหาศาลกำลังเข้าสู่โลกออนไลน์ คิดเป็น 1 ใน 3 ของผู้ใช้อินเตอร์เน็ตทั่วโลก แต่กลับมีความพยายามเพียงน้อยนิดที่จะปกป้องเด็กจากพิษภัยในโลกดิจิทัลและเพิ่มการเข้าถึงเนื้อหาออนไลน์ที่ปลอดภัย ขณะที่ 1 ใน 3 ของเยาวชนทั่วโลก ยังเข้าไม่ถึงโลกออนไลน์ ส่งผลให้ปัญหาความเหลื่อมล้ำรุนแรงยิ่งขึ้น และลดทอนความสามารถของเด็กในการมีส่วนร่วมในเศรษฐกิจดิจิทัลที่กำลังเติบโต,นายโธมัสกล่าวว่า ทั้งนี้ หนทางเดียวที่จะทำให้เด็กมีความเท่าเทียมทางดิจิทัล ตลอดจนเข้าถึงอินเตอร์เน็ตได้มากและปลอดภัย คือ การร่วมมือกันระหว่างรัฐบาล เอกชน องค์กรเพื่อเด็กชุมชนในแวดวงการศึกษา ครอบครัว และตัวเด็กเอง ในส่วนของไทย ยูนิเซฟได้ร่วมมือกับรัฐบาล เพื่อปกป้องเด็กจากภัยออนไลน์ โดยในเดือน มิ.ย.ที่ผ่านมา รัฐบาลได้เห็นชอบร่างยุทธศาสตร์ส่งเสริมและปกป้องคุ้มครองเด็กและเยาวชนในการใช้สื่อออนไลน์ จัดทำคู่มือพ่อแม่ยุคดิจิทัลเข้าใจลูกเข้าใจโลกไซเบอร์ เพื่อให้คำแนะนำลูกในการใช้อินเตอร์เน็ตอย่างปลอดภัย.
นายโธมัส ดาวิน ผู้แทนองค์การยูนิเซฟ ประเทศไทย เปิดเผยว่า ยูนิเซฟได้สำรวจความคิดเห็นของเด็กและเยาวชนอายุ 15-19 ปี จำนวน 1,500 คน ในไทยผ่านเครือข่ายยูรีพอร์ต พบว่าเด็กและเยาวชน 2 ใน 3 ระบุว่าเรียนรู้การใช้อินเตอร์เน็ตด้วยตนเอง
โธมัส ดาวิน,ยูนิเซฟ,โลกดิจิทัล,ภัยออนไลน์,อินเตอร์เน็ต,การศึกษา